CELEX: 62018CN0592
Language: el
Date: 2018-09-21 00:00:00
Title: Υπόθεση C-592/18: Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 21 Σεπτεμβρίου 2018 — Darie BV κατά Staatssecretaris van Infrastructuur en Milieu

3.12.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 436/27
            
         
      Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 21 Σεπτεμβρίου 2018 — Darie BV κατά Staatssecretaris van Infrastructuur en Milieu
      (Υπόθεση C-592/18)
      (2018/C 436/37)
      Γλώσσα διαδικασίας: η ολλανδική
      
         Αιτούν δικαστήριο
      
      College van Beroep voor het Bedrijfsleven
      
         Διάδικοι στην υπόθεση της κύριας δίκης
      
      
         Εκκαλούσα: Darie BV
      
         Εφεσίβλητος: Staatssecretaris van Infrastructuur en Milieu
      
         Προδικαστικά ερωτήματα
      
      
                  1)
               
               
                  Έχει ο όρος «βιοκτόνο» του άρθρου 3 του κανονισμού 528/2012 (1) την έννοια ότι αφορά επίσης προϊόντα τα οποία αποτελούνται, μεταξύ άλλων, από ένα ή περισσότερα είδη βακτηρίων, ένζυμα ή άλλα συστατικά στοιχεία, εάν υποτεθεί ότι αυτά, λόγω της ειδικής τους δράσης, δεν επιδρούν άμεσα στον επιβλαβή οργανισμό για τον οποίο προορίζονται, αλλά στη δημιουργία ή διατήρηση του πιθανού ζωτικού περιβάλλοντος του επιβλαβούς αυτού οργανισμού, και, στην περίπτωση αυτή, ποιες είναι, ενδεχομένως, οι προϋποθέσεις από τις οποίες πρέπει να εξαρτάται μια τέτοια επίδραση;
               
            
                  2)
               
               
                  Είναι κρίσιμο για την απάντηση στο πρώτο ερώτημα το ζήτημα αν η κατάσταση στο πλαίσιο της οποίας χρησιμοποιείται ένα τέτοιο προϊόν είναι απαλλαγμένη από τον επιβλαβή οργανισμό και, εάν ναι, βάσει ποιου κριτηρίου πρέπει να κριθεί αν συντρέχει τέτοια περίπτωση;
               
            
                  3)
               
               
                  Είναι κρίσιμο για την απάντηση στο πρώτο ερώτημα το χρονικό πλαίσιο εντός του οποίου λαμβάνει χώρα η επίδραση;
               
            
         (1)  Κανονισμός (ΕΕ) 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (ΕΕ 2012, L 167, σ. 1).